laion/Wikipedia-Exotic huggingface dataset:
আব্দুল করিম (মৃত্তিকা বিজ্ঞানী)

আব্দুল করিম (আনু. ১৯২২ - আনু. ২২ ডিসেম্বর, ১৯৭৩) ছিলেন একজন বাংলাদেশী মৃত্তিকা বিজ্ঞানী। করিম ১৯৩৯ সালে হোমনা উচ্চ বিদ্যালয় থেকে ম্যাট্রিক এবং ১৯৪২ সালে ঢাকা কলেজ থেকে উচ্চ মাধ্যমিক স্কুল সার্টিফিকেট পাস করেন। যথাক্রমে ১৯৪৫ এবং ১৯৪৬ সালে তিনি ঢাকা বিশ্ববিদ্যালয় থেকে রসায়নে বিএস এবং এমএস ডিগ্রি অর্জন করেন। তিনি একই বিশ্ববিদ্যালয়ে এই ক্ষেত্রে বক্তৃতা দিয়েছেন। ইউনেস্কোর একটি ফেলোশিপ তাকে অ্যাডিলেড বিশ্ববিদ্যালয়ের মৃত্তিকা বিজ্ঞানে পিএইচডি অর্জন করতে সক্ষম করে। ১৯৫১ সালে সেখানে ডক্টরেট করার পরে তিনি ঢাকা বিশ্ববিদ্যালয়ের নবনির্মিত মৃত্তিকা বিজ্ঞান বিভাগে ফিরে আসেন এবং ১৯৬৩ সালে বিভাগীয় প্রধান হন। তিনি বাংলাদেশ কৃষি বিশ্ববিদ্যালয়ের কৃষি রসায়ন বিভাগের প্রথম প্রধান ছিলেন। তিনি কৃষি অনুষদের ডিনের দায়িত্বও পালন করেছিলেন। করিম বায়োগ্যাস প্রযুক্তি, ভোজ্যতেলের নতুন উৎস এবং কাচ উৎপাদনের নতুন কৌশল নিয়ে কাজ করেছেন। ১৯৮০ সালে রাষ্ট্রপতির স্বর্ণপদক (মরণোত্তর) তানজিনা খান মুন্নী (২০১২)। "করিম, আব্দুল"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। বাংলাপিডিয়া: বাংলাদেশের জাতীয় বিশ্বকোষ (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।
শাহজাদা হায়দর আলী

শাহজাদা হায়দর আলী ছিলেন হায়দর আলীর নাতি এবং টিপু সুলতানের জ্যেষ্ঠ পুত্র।[তথ্যসূত্র প্রয়োজন] ১৭৯৯ সালের ৪ মে শ্রীরাঙ্গপত্তনের পতন ও টিপু সুলতানের মৃত্যুর পরে শেজাদা হায়দার আলী ও তার পরিবারের অন্যান্য সদস্যদের ১৯ জুন, ১৯৯৯ সালে ভেলোর দুর্গে প্রেরণ করা হয় এবং ইস্ট ইন্ডিয়া কোম্পানির হেফাজতে রাখা হয়। সেখান থেকে শেজাদা হায়দার আলী পালাতে সক্ষম হন এবং ১৮০১ সালে মারাঠাদের সাথে যোগ দেন। ১৮০৬ সালের ১০ জুলাই ভেলোর দুর্গে টিপু সুলতানের এক কন্যার বিয়েতে, ভারতীয় সৈন্যরা ভেলোর বিদ্রোহ নামে একটি বিদ্রোহ শুরু করে, দুর্গে গুলি চালায় (মন্ডপাম), বেশ কয়েকজন সেনা অফিসারকে হত্যা করে এবং দুর্গটির নিয়ন্ত্রণ গ্রহণ করে। অস্ত্র এবং গোলাবারুদ নিয়ে তারা ইউনিয়ন জ্যাকের পতাকা টেনে নামায়, এরপরে টিপু সুলতানের রয়্যাল টাইগার পতাকা উত্তোলন করে এবং শেজাদা হায়দার আলীকে তাদের রাজা ঘোষণা করে। যাইহোক, তারা দুর্গের ফটকগুলি নিরাপদে বন্ধ করতে ব্যর্থ হয়েছিল এবং একজন ব্রিটিশ কর্মকর্তা পালিয়ে গিয়ে আরকোটের গ্যারিসনকে সতর্ক করেছিলেন। নয় ঘণ্টা পরে, কর্নেল রোলো গিলস্পির নেতৃত্বে ব্রিটিশ ১৯ তম লাইট ড্রাগনস এবং মাদ্রাজ ক্যাভালরি দুর্গটি পুনরায় দখল করেছিলেন। লড়াই বন্ধ হওয়ার আগেই প্রায় ৩৫০ বিদ্রোহী মারা গিয়েছিল এবং আরও ৩৫০ জন আহত হয়েছিল। কিছু বিবরণে বলা হয়েছে যে ১৭ জন ভারতীয় কর্মকর্তাকে জনসমক্ষে ফাঁসি দেওয়া হয়েছিল এবং অনেককে ভেলোর ও তিরুচি কারাগারে বন্দী করা হয়েছিল। পরে শেজাদা হায়দার আলী বিয়ে করেছিলেন বিজাপুরের জাইবুন্নিসা বেগমকে। ১৮১৬ সালে বিজাপুরে তাদের ফতেহ আহমেদ সাহেব নামে একটি ছেলে জন্মেছিল। বর্তমানে শেজাদা হায়দার আলীর বংশধরদের অনেকে কলকাতা, কর্ণাটক, অন্ধ্র প্রদেশ এবং সিডনি (অস্ট্রেলিয়া) এ বাস করেন। Ramakrishnan, T (১০ জুলাই ২০০৬)। "Karunanidhi to release stamp on Vellore sepoy mutiny"। The Hindu। সংগ্রহের তারিখ ২৭ মার্চ ২০১৫।
মুজিব ব্যাটারি

মুজিব ব্যাটারী হল বাংলাদেশের প্রথম আর্টিলারী ইউনিট বা ভারী অস্ত্র সংবলিত ইউনিট, যাকে ফার্স্ট ফিল্ড রেজিমেন্ট বলা হয়। বাংলাদেশের মুক্তিযুদ্ধে ১৯৭১ সালের ২২ জুলাই ৬টি কামান নিয়ে ভারতের কোনাবান অঞ্চলে বাংলাদেশ সেনাবাহিনীর আর্টিলারি ইউনিট প্রথম প্রতিষ্ঠা লাভ করে, যাকে মেজর খালেদ মোশাররফ মুজিব ব্যাটারি নামে নামকরণ করেন। মুক্তিযুদ্ধ চলাকালীন আগস্টের প্রথম সপ্তাহে পাকিস্তান থেকে পালিয়ে আসা গোলন্দাজ বাহিনীর ৮০ জন বাঙালী সদস্যকে নিয়ে ত্রিপুরায় এই বাহিনী গঠিত হয়। এটি মুক্তিবাহিনীর কে ফোর্সের অধীনে ছিল। ১৯৭১ সালের জুলাই মাসের মাঝামাঝি এই কামান মুক্তিযোদ্ধাদের হাতে আসে। এই ব্যাটারিতে ৩ দশমিক ৭ ইঞ্চি ছয়টি কামান ছিল। এগুলো ১৯৪২ থেকে ১৯৪৬ সালের মধ্যে ভারতে প্রস্তুত হয়। এ ধরনের কামান সর্বপ্রথম ১৯২০ সালে ভারতীয় গোলন্দাজ বাহিনীতে যুক্ত হয় এবং ১৯৮৬ সাল পর্যন্ত তা ব্যবহৃত হয়। কামান থেকে প্রতি মিনিটে পাঁচটি করে গোলা সর্বোচ্চ ছয় হাজার ৪০০ মিটার দূরত্বে নিক্ষেপ করা যেত। প্রতিটি কামান পরিচালনার জন্য নয়জন ক্রু লাগত। ৯ আগস্ট ২ নম্বর সেক্টর কমান্ডার মেজর খালেদ মোশাররফ সর্বাধিনায়ক জেনারেল ওসমানীকে এই কামান ব্যবহারের বিষয়ে চিঠি লেখেন। বিডি/০০২২/জি স্মারক নম্বরের ওই চিঠিতে মেজর খালেদ মোশাররফ জেনারেল ওসমানীকে লেখেন, "আমাদের ছেলেরা ৩ দশমিক ৭ ইঞ্চি মাউন্টেন গানের দায়িত্ব বুঝে নিয়েছে। ১০ আগস্ট এই কামান উদ্বোধনের দিন নির্ধারণ করা হয়েছে। আমি এর নাম দিয়েছি 'মুজিব ব্যাটারি'। আমি ইতিমধ্যে এই কামান তত্ত্বাবধানের জন্য দুজন অফিসারকে নিযুক্ত করেছি। ১০ আগস্ট থেকে সম্পূর্ণ আমাদের তত্ত্বাবধানে, আমাদের অফিসার ও সৈনিকদের দ্বারা এই ব্যাটারি পরিচালিত হবে।" পাকিস্তান সেনাবাহিনী থেকে পালিয়ে আসা গোলন্দাজ বাহিনীর ক্যাপ্টেন আবদুল আজিজ পাশা ভারত থেকে নিয়ে আসা ৩.৭ ইঞ্চির কিছু পুরাতন ছোট কামান জোগাড় করে ৮০ জন মুক্তিযোদ্ধাকে নিয়ে প্রশিক্ষণের ব্যবস্থা করেন। ক্যাপ্টেন আব্দুল আজিজ পাশা এবং পাশাপাশি সেকেন্ড লেফটেনেন্ট কাইয়ূম, এই দুজন অফিসার এই কামান তত্ত্বাবধানের দায়িত্ব পান। প্রতিষ্ঠার মাত্র এক সপ্তাহের মধ্যেই মুজিব ব্যাটারীর কামান তাদের সক্রিয়তা প্রদর্শন করে এবং সাফল্যজনকভাবে রণাঙ্গনে শত্রুকে ধ্বংস করার কাজে নিয়োজিত হয়। মুক্তিযুদ্ধকালে এ ইউনিটটি কাইয়ুমপুর, কসবা, সালদানদী, আখাউড়া, নাজিরহাট ইত্যাদি উলেস্নখযোগ্য যুদ্ধে অংশগ্রহণ করে লক্ষ্যভেদী ফায়ারের মাধ্যমে মুক্তিবাহিনীর বিজয়কে ত্বরান্বিত করে। সেই ৬টি কামানের মধ্যে ৩ ফুট ৭ ইঞ্চি লম্বা ‘মুজিব ব্যাটারি’ নামের ২টি কামানকে ভারতীয় সেনাবাহিনী গত ২০১১ সালের ২১ জুন পুনরায় বাংলাদেশ সেনাবাহিনীকে উপহার হিসেবে হস্তান্তর করে। "Cannons used by Mujib Battery arrive"। The Daily Star। ২২ জুন ২০১১। সংগ্রহের তারিখ ২২ এপ্রিল ২০১৬।  "দৈনিক জনকন্ঠ || মুজিব ব্যাটারির গোলার আঘাতে পিছু হটতে থাকে পাকিরা"। দৈনিক জনকন্ঠ (ইংরেজি ভাষায়)। ১৮ ডিসেম্বর ২০১৭। সংগ্রহের তারিখ ১৩ জানুয়ারি ২০২১।  "সামরিক জাদুঘরে মুজিব ব্যাটারি কর্নার"। banglanews24.com। ২০ ডিসেম্বর ২০১১। সংগ্রহের তারিখ ১৩ জানুয়ারি ২০২১।
হাথিয়াগোর বৌদ্ধ গুহাসমূহ

হাথিয়াগোর বৌদ্ধ গুহাসমূহ ভারতের রাজস্থান রাজ্যের পাগারিয়া গ্রামে অবস্থিত। স্থানীয়ভাবে হাথিয়াগোর কি পাহাড়ি নামে পরিচিত এক পাহাড়ে এই গুহাগুলি অবস্থিত। এখানে ৫ মিটার x ৫ মিটার x ৭ মিটার পরিমাপের পাঁচটি গুহা রয়েছে। গুহার নিকটে একটি স্তুপও রয়েছে। Jaipur Circle, ASI। "BUDDHIST CAVES, HATHIAGOR"। Archaeological Survey of India। ৩ ডিসেম্বর ২০১৩ তারিখে মূল থেকে আর্কাইভ করা। সংগ্রহের তারিখ ৩০ নভেম্বর ২০১৩।  PROTECTED MONUMENTS BY ARCHAEOLOGICAL SURVEY OF INDIA IN RAJASTHAN Some Buddhist Antiquities and Monuments of Rajasthan
প্রতাপচন্দ্র রায়

প্রতাপচন্দ্র রায় সি.আই.ই (ইংরেজি: Pratapchandra Roy. C.I.E.) (১৫ মার্চ, ১৮৪১  - ১৩ জানুয়ারি, ১৮৯৫) ছিলেন প্রখ্যাত সাহিত্যসেবী। রামায়ণ, শ্রীমদ্ভগবতগীতা প্রভৃতি পুরাণ গ্রন্থের বঙ্গানুবাদক ও মহাভারতের ইংরাজী অনুবাদক। প্রতাপচন্দ্র রায়ের জন্ম বৃটিশ ভারতের অধুনা পশ্চিমবঙ্গের পূর্ব বর্ধমান জেলার  সাঁকো গ্রামের হতদরিদ্র উগ্রক্ষত্রিয় পরিবারে। তার পিতার নাম রামজয় রায় এবং মাতা দ্রবময়ী দেবী। জন্মের দুই মাস পরেই তার মায়ের মৃত্যু হয়। তিনি কৃষ্ণমণি নামক এক বিধবার দ্বারা প্রতিপালিত হন। পিতার সংসারে অভাব-অনটন থাকার জন্য তার পিতা তাঁকে জনৈক ব্রাহ্মণের বাড়িতে পাঁচ বৎসর বয়সে রাখালি করতে পাঠান। ওই ব্রাহ্মণ প্রতাপের শিক্ষালাভের আগ্রহ দেখে তার শিক্ষার ব্যবস্থা করেন। ষোল বৎসর বয়সে তিনি কলকাতায় এসে কালীপ্রসন্ন সিংহের কাছে চাকরি নেন।  কালীপ্রসন্ন তার অনূদিত মহাভারত বিনামূল্যে তার বাড়ি থেকে  বিতরণ করেছেন। কেউ পেয়েছেন, কেউ পান নি। কিন্তু না-পাওয়া অনুরাগীদের হতাশ চেহারা প্রতাপ লক্ষ্য করেছেন। প্রতাপ কলকাতার চিৎপুরে নর্মাল স্কুলের গায়ে একটি বইয়ের দোকান খোলেন। সাত বছর পরিশ্রম করে মহাভারতের বঙ্গানুবাদ করেন। তার অনূদিত গ্রন্থের দুই হাজার খণ্ড বিক্রয়ের পর এক হাজার খণ্ড বিনামূল্যে বিতরণ করেন। এই সময়ে তিনি একটি ছাপাখানাও করেছিলেন। রামায়ণ, শ্রীমদ্ভগবতগীতা প্রভৃতি বহু পুরাণ গ্রন্থেরও তিনি বঙ্গানুবাদক।  এরপর তিনি মহাভারতের মূলানুযায়ী  ইংরাজী অনুবাদ করেন এবং এই অনুবাদই তার জীবনের প্রধানতম কীর্তি। ১৮৮৩ খ্রিস্টাব্দের ১৮ ই মে প্রথম খণ্ড টি প্রকাশিত হয় এবং তার জীবদ্দশায় ৯৪ টি খণ্ড প্রকাশিত হয়েছিল। পরবর্তী ছয়টি খণ্ড তার দ্বিতীয় পত্নী সুন্দরী বালা প্রকাশ করেন এবং শততম খণ্ডটি প্রকাশিত হয় ১৮৯৯ খ্রিস্টাব্দের  জুলাই মাসে। তৎকালীন বৃটিশ সরকার ১৮৮৯ খ্রিস্টাব্দে  তাঁকে সি.আই.ই উপাধিতে ভূষিত করে। ১৮৯৫ খ্রিস্টাব্দের ১৩ই জানুয়ারি তিনি পরলোক গমন করেন।  সুবোধচন্দ্র সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম  খণ্ড, সাহিত্য সংসদ, কলকাতা, আগস্ট   ২০১৬, পৃষ্ঠা ৪০৪, আইএসবিএন ৯৭৮-৮১-৭৯৫৫-১৩৫-৬ টেমপ্লেট:Bn.wikisource.org শ্রীপান্থ রচিত আনন্দ পাবলিশার্স কলকাতা প্রকাশিত 'কলকাতা'আইএসবিএন ৮১-৭২১৫-৯৮১-১
সপ্তপর্ণী গুহা

সপ্তপর্ণী গুহা (পালি: সত্তপন্নি গুহা) হল ভারতের বিহার রাজ্যের রাজগিরের ২ কিলোমিটার (১.২ মা) দক্ষিণপশ্চিমে অবস্থিত একটি বৌদ্ধ গুহা। এটি একটি পাহাড়ি গুহা। বৌদ্ধ ধর্মাবলম্বীদের কাছে সপ্তপর্ণী গুহা অত্যন্ত গুরুত্বপূর্ণ একটি স্থান। কারণ অনেকেই বিশ্বাস করেন যে, গৌতম বুদ্ধ তাঁর মহাপরিনির্বাণের পূর্বে এখানে কিছুকাল অবস্থান করেছিলেন এবং তাঁর মহাপরিনির্বাণের পর এখানেই প্রথম বৌদ্ধ সংগীতি আয়োজিত হয়েছিল। এই সংগীতিতে কয়েকশো ভিক্ষুর একটি পর্ষদ বুদ্ধের জ্ঞাতিভ্রাতা আনন্দ ও উপালিকে বুদ্ধের শিক্ষাকে ভাবী প্রজন্মের জন্য লিপিবদ্ধ করে রাখার কাজে নিয়োগ করার সিদ্ধান্ত নিয়েছিলেন। মনে করা হত, তাঁরা উত্তর ভারতে বুদ্ধের ধর্মপ্রচার কালে তাঁর সঙ্গী ছিলেন এবং তাঁদের স্মৃতিশক্তি অত্যন্ত প্রখর ছিল। উল্লেখ্য, বুদ্ধ নিজে তাঁর শিক্ষাবলি লিখে রেখে যাননি। সপ্তপর্ণী গুহার সভার পর আনন্দ নিজের স্মৃতি থেকে বুদ্ধের শিক্ষা প্রচারের একটি মৌখিক প্রথা সৃষ্টি করেন, যেটির মুখবন্ধে থাকত "একদা আমি এইরূপ শুনেছি" শব্দবন্ধটি। উপালি বিনয় (শৃঙ্খলা) অর্থাৎ "ভিক্ষুদের বিধি" আবৃত্তি করেছিলেন বলে প্রবাদ আছে। বিনয় পিটক (দুই.২৮৪ – দুই.২৮৭) ও দীঘ নিকায় (দুই.১৫৪) গ্রন্থে এই প্রবাদের উল্লেখ পাওয়া যায়। Paul Gwynne (৩০ মে ২০১৭)। World Religions in Practice: A Comparative Introduction। Wiley। পৃষ্ঠা 51–52। আইএসবিএন 978-1-118-97228-1।  Jules Barthélemy Saint-Hilaire (১৯১৪)। The Buddha and His Religion। Trübner। পৃষ্ঠা 376–377।  Digha Nikaya 16, Maha-Parinibbana Sutta, Last Days of the Buddha, Buddhist Publication Society Kailash Chand Jain (১৯৯১)। Lord Mahāvīra and His Times। Motilal Banarsidass। পৃষ্ঠা 66। আইএসবিএন 978-81-208-0805-8।  Chakrabartia, Dilip K (১৯৭৬)। "Rājagriha: An early historic site in East India"। World Archaeology। 7 (3): 261–268। ডিওআই:10.1080/00438243.1976.9979639।  Peter Harvey (২০১৩)। An Introduction to Buddhism: Teachings, History and Practices। Cambridge University Press। পৃষ্ঠা 88–89। আইএসবিএন 978-0-521-85942-4।
জামালপুর-৬

জামালপুর-৬ আসন ছিল বাংলাদেশের জাতীয় সংসদের নির্বাচনী এলাকার একটি। এটি জামালপুর জেলায় অবস্থিত জাতীয় সংসদের আসন ছিল। জামালপুর-৬ আসনটি ১৯৭৯ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়। The Election Archives (ইংরেজি ভাষায়)। Shiv Lal। ১৯৮১।  "২য় জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৪ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  সেফোস "গণপ্রজাতন্ত্রী বাংলাদেশ" (ইংরেজি)
জামালপুর-৭

জামালপুর-৭ আসন ছিল বাংলাদেশের জাতীয় সংসদের নির্বাচনী এলাকার একটি। এটি জামালপুর জেলায় অবস্থিত জাতীয় সংসদের আসন ছিল। জামালপুর-৭ আসনটি ১৯৭৯ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়। The Election Archives (ইংরেজি ভাষায়)। Shiv Lal। ১৯৮১।  "২য় জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৪ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  সেফোস "গণপ্রজাতন্ত্রী বাংলাদেশ" (ইংরেজি)
জামালপুর-৮

জামালপুর-৮ আসন ছিল বাংলাদেশের জাতীয় সংসদের নির্বাচনী এলাকার একটি। এটি জামালপুর জেলায় অবস্থিত জাতীয় সংসদের আসন ছিল। জামালপুর-৮ আসনটি ১৯৭৯ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়। The Election Archives (ইংরেজি ভাষায়)। Shiv Lal। ১৯৮১।  "২য় জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৪ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  সেফোস "গণপ্রজাতন্ত্রী বাংলাদেশ" (ইংরেজি)
শেরপুর সদর থানা

শেরপুর সদর থানা বাংলাদেশের শেরপুর জেলার অন্তর্গত শেরপুর সদর উপজেলার একটি থানা। ১৯৫২ সালে শেরপুর সদর থানা প্রতিষ্ঠিত হয়। শেরপুর সদর উপজেলার ১টি পৌরসভা ও ১৪টি ইউনিয়নের প্রশাসনিক কার্যক্রম শেরপুর সদর থানার আওতাধীন। পৌরসভা: শেরপুর ইউনিয়নসমূহ: ১নং কামারের চর ২নং চর শেরপুর ৩নং বাজিতখিলা ৪নং গাজির খামার ৫নং ধলা ৬নং পাকুড়িয়া ৭নং ভাতশালা ৮নং লছমনপুর ৯নং চর মোচারিয়া ১০নং চর পক্ষীমারী ১১নং বলাইরচর ১২নং কামারিয়া ১৩নং রৌহা ১৪নং বেতমারী ঘুঘুরাকান্দি শেরপুর সদর উপজেলা শেরপুর জেলা "শেরপুর সদর উপজেলার পটভূমি"। sherpursadar.sherpur.gov.bd। জাতীয় তথ্য বাতায়ন। ১৫ জানুয়ারি ২০২১ তারিখে মূল থেকে আর্কাইভ করা। সংগ্রহের তারিখ ১৪ জানুয়ারি ২০২১।  "ইউনিয়নসমূহ - শেরপুর সদর উপজেলা"। sherpursadar.sherpur.gov.bd। জাতীয় তথ্য বাতায়ন। ১৬ জানুয়ারি ২০২১ তারিখে মূল থেকে আর্কাইভ করা। সংগ্রহের তারিখ ১৪ জানুয়ারি ২০২১।
পটুয়াখালী-৫

পটুয়াখালী-৫ আসন ছিল বাংলাদেশের জাতীয় সংসদের নির্বাচনী এলাকার একটি। এটি পটুয়াখালী জেলায় অবস্থিত জাতীয় সংসদের আসন ছিল। টুয়াখালী-৫ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়। "১ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৯ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "২য় জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৪ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  The Election Archives (ইংরেজি ভাষায়)। Shiv Lal। ১৯৮১।  সেফোস "গণপ্রজাতন্ত্রী বাংলাদেশ" (ইংরেজি)
পটুয়াখালী-৬

পটুয়াখালী-৬ আসন ছিল বাংলাদেশের জাতীয় সংসদের নির্বাচনী এলাকার একটি। এটি পটুয়াখালী জেলায় অবস্থিত জাতীয় সংসদের আসন ছিল। পটুয়াখালী-৬ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়। "১ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৯ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "২য় জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৪ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  The Election Archives (ইংরেজি ভাষায়)। Shiv Lal। ১৯৮১।  সেফোস "গণপ্রজাতন্ত্রী বাংলাদেশ" (ইংরেজি)
পটুয়াখালী-৭

পটুয়াখালী-৭ আসন ছিল বাংলাদেশের জাতীয় সংসদের নির্বাচনী এলাকার একটি। এটি পটুয়াখালী জেলায় অবস্থিত জাতীয় সংসদের আসন ছিল। পটুয়াখালী-৭ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৭৯ সালে আসনটি বিলুপ্ত হয়। The Election Archives (ইংরেজি ভাষায়)। Shiv Lal। ১৯৮১।  "২য় জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৪ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  সেফোস "গণপ্রজাতন্ত্রী বাংলাদেশ" (ইংরেজি)
পার্বত্য চট্টগ্রাম-১

পার্বত্য চট্টগ্রাম-১ আসন ছিল বাংলাদেশের জাতীয় সংসদের নির্বাচনী এলাকার একটি। এটি পার্বত্য চট্টগ্রাম (রাঙামাটি, খাগড়াছড়ি, ও বান্দরবান) জেলায় অবস্থিত জাতীয় সংসদের আসন ছিল। পার্বত্য চট্টগ্রাম-১ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়। "১ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৯ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "২য় জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৪ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  সেফোস "গণপ্রজাতন্ত্রী বাংলাদেশ" (ইংরেজি)
পার্বত্য চট্টগ্রাম-২

পার্বত্য চট্টগ্রাম-২ আসন ছিল বাংলাদেশের জাতীয় সংসদের নির্বাচনী এলাকার একটি। এটি পার্বত্য চট্টগ্রাম (রাঙামাটি, খাগড়াছড়ি, ও বান্দরবান) জেলায় অবস্থিত জাতীয় সংসদের আসন ছিল। পার্বত্য চট্টগ্রাম-২ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়। "১ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৯ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "২য় জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৪ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  সেফোস "গণপ্রজাতন্ত্রী বাংলাদেশ" (ইংরেজি)
স্বাধীনতা টাওয়ার (কুয়েত)

স্বাধীনতা টাওয়ার কুয়েত শহরে অবস্থিত একটি ৩৭২ মিটার উঁচু টেলিযোগাযোগ টাওয়ার, যা দেশটির দ্বিতীয় সুউচ্চ কাঠামো এবং বিশ্বের ৩৯তম উচ্চতম ভবন। এই টাওয়ারটি সালেহ আলআবদালি তৈরি করেছিলেন। টাওয়ারটি পর্যটকদের জন্য উন্মুক্ত নয়। টাওয়ারের সাথে সংযুক্ত ভবনে দেশটির যোগাযোগ ও তথ্য প্রযুক্তি নিয়ন্ত্রণ কর্তৃপক্ষের অফিস রয়েছে; এছাড়া এতে একটি সরকারী সেবা কেন্দ্র রয়েছে যাতে স্বরাষ্ট্র মন্ত্রণালয়, পররাষ্ট্র মন্ত্রণালয়, বেসামরিক তথ্য মন্ত্রণালয়, বিচার মন্ত্রণালয়, সামাজিক নিরাপত্তা মন্ত্রণালয় সম্পর্কিত সরকারি সেবা দেয়া হয়। ২ আগস্ট, ১৯৯০ সালে কুয়েতে ইরাকি আগ্রাসনের আগে কুয়েত টেলিযোগাযোগ টাওয়ারটির নির্মাণ কাজ শুরু হয়। আগ্রাসন সংঘটিত হওয়ার সময় নির্মাণ কাজ প্রায় অর্ধেক সম্পূর্ণ হয়েছিল, আগ্রাসন শুরু হলে নির্মাণ কাজ স্থগিত হয়ে যায়। তবে কাঠামোর কোনও ক্ষতি হয়নি এবং ১৯৯১ সালের ২৭শে ফেব্রুয়ারি ইরাকি বাহিনীকে বহিষ্কার করার পর পুনরায় এটির নির্মাণকাজ শুরু হয়। ১৯৯৩ সালে সমাপ্ত হওয়ার পরে, এই টাওয়ারটির নামকরণ করা হয়েছিল স্বাধীনতা টাওয়ার, যা ইরাক থেকে কুয়েতের মুক্তির প্রতীক। কুয়েতের দীর্ঘতম ভবনের তালিকা বিশ্বের দীর্ঘতম ভবনের তালিকা স্ট্রাকচারে স্বাধীনতা টাওয়ার (ইংরেজি)
ভাত ও তরকারি

ভাত এবং তরকারি ভারতীয় উপমহাদেশের পাশাপাশি শ্রীলঙ্কা এবং বাংলাদেশের একটি জনপ্রিয় খাবার। ভাত এবং তরকারি রাতের খাবারের কয়েকটি মেনু: ভাতের একটি বড় বাটি, যাতে সিদ্ধ চাল, বা পোলাও থাকে। একটি সবজি তরকারি, যাতে কোন সবুজ শাক (লাল শাক, লাউ শাক ইত্যাদি) বা সবজি (পাতাকপি, ফুলকপি, শিম ইত্যাদি) থাকে। মাংসের তরকারি, প্রায়শই মুরগি বা মাছ তবে মাঝে মধ্যে ছাগল বা ভেড়াও থাকে। ঝাল, মশলাদার মসুর ডিশ। পাঁপড় বা চালের ময়দা থেকে তৈরি পাতলা চকচকে ওয়েফার যা খাবারের পরে পরিবেশন করা হয়ে থাকে। তরকারিতে মরিচ, এলাচ, জিরা, ধনিয়া এবং অন্যান্য মশলা ব্যবহার করা হয়। এর আলাদা স্বাদ আছে। দক্ষিণাঞ্চলে তরকারি শুঁটকি মাছ দিয়ে রান্না করা হয় যা এই অঞ্চলেই বেশি দেখা যায়। স্থানীয়রা এই রান্নায় খুব স্বাদ অনুভব করে, কিন্তু দেশে প্রচুর দর্শনার্থী এবং পর্যটকরা প্রায়শই মশালাকে অতিমাত্রায় দেখেন। ফলস্বরূপ, উন্নত এবং পর্যটন অঞ্চলগুলিতে অনেক স্থানীয় রেস্তোঁরা বিদেশীদের কাছে খাবার সরবরাহ করার জন্য স্থানীয় খাবারে কম মশলা ব্যবহার  করে বা দর্শনার্থী এবং পর্যটকদের জন্য বিকল্প মেনু রাখে। স্ট্রিংহপার অ্যাডোবো কারি জাপানি তরকারি ভাজা ভাত থালা বাসন নাসি করি সিরিউয়্যাটস ডট কম: শ্রীলঙ্কার রন্ধনশৈলীর একটি ভূমিকা
শু'বা বিন হাজ্জাজ

শু'বা বিন আল-হাজ্জাজ বিন আল-ওয়ারদ আবু বুস্তাম আল-আতাকী (আরবি : شُعْبَة بِن الحَجَّاْج بِن الْوَرْد أَبُو بُسطام الْعَتَكِي ; ইংরেজি : Shuʿba bin al-Ḥajjāj bin al-Ward, Abū Bisṭām al-ʿAtakī) (৮৫–১৬০ হিঃ/৭০৪–৭৭৬ খ্রিঃ) ছিলেন একজন ইসলামিক পণ্ডিত । তিনি ছিলেন স্বনামধন্য একজন মুহাদ্দিস , ফকিহ । তিনি সাহাবি আনাস ইবনে মালেক (রা.) ও আমর ইবনে সালামাকে (রা.) দেখেছেন এবং চার শতাধিক তাবেয়ি থেকে হাদিস বর্ণনা করেছেন। তিনি ৮৫ হিজরিতে ওয়াসিতে জন্ম গ্রহণ করেন । তিনি ১৬১ হিজরিতে মৃত্যু বরণ করেন । Shu’bah ibn Al-Hajjaj: The 'King of Hadith' Ibn Qutayba al-Dīnawarī, al-Maʿārif, v. 1, 501. Al-Dhahabī, Tārīkh al-Islām, shamela, v.1, 430.
ভাঙার গান

ভাঙার গান’ বাংলাদেশের জাতীয় কবি কাজী নজরুল ইসলাম রচিত বিদ্রোহাত্মক কাব্যগ্রন্থ। এটি প্রকাশিত হয় ১৯২৪ সালের আগষ্ট মাসে (১৩৩১ বঙ্গাব্দের শ্রাবণে)। ১১ নভেম্বর ১৯২৪ তারিখে তৎকালীন বঙ্গীয় সরকার গ্রন্থটি বাজেয়াফত করে ও নিষিদ্ধ করে। ব্রিটিশ সরকার কখনো এ নিষেধাজ্ঞা প্রত্যাহার করেননি। "ভাঙার গান"-এর দ্বিতীয় সংস্করণ প্রকাশ পায় ১৯৪৯-এ। এই কাব্যগ্রন্থে নিম্নলিখিত কবিতাগুলি ছিল। ভাঙার গান : কারার ঐ লৌহ-কপাট জাগরণী মিলন গান পূর্ণ-অভিনন্দন ঝোড়ো গান মোহান্তের মোহ-অন্তের গান আশু-প্রয়াণ গীতি ল্যাবেন্ডিশ বাহিনীর বিজাতীয় সঙ্গীত সুপার (জেলের) বন্দনা দুঃশাসনের রক্ত-পান শহীদী-ঈদ "ভাঙার গান : কারার ঐ লৌহ-কপাট" সম্বন্ধে মুজ্‌জফর আহমদ তার "কাজী নজরুল ইসলাম: স্মৃতিকথা" বইয়ে লিখেছেন: আমার সামনেই দাশ-পরিবারের শ্রীকুমাররঞ্জন দাশ ‘বাঙ্গালার কথা’র জন্যে একটি কবিতা চাইতে এসেছিলেন। শ্রীযুক্তা বাসন্তী দেবী তাঁকে কবিতার জন্যে পাঠিয়েছিলেন। দেশবন্ধু চিত্তরঞ্জন দাশ তখন জেলে। ... অন্য দিকে মুখ ফিরিয়ে নজরুল তখনই কবিতা লেখা শুরু ক`রে দিল। সুকুমাররঞ্জন আর আমি আস্তে আস্তে কথা বলতে লাগলাম। বেশ কিছুক্ষণ পরে নজরুল আমাদের দিকে মুখ ফিরিয়ে তার সেই মুহূর্তে রচিত কবিতাটি আমাদের পড়ে শোনাতে লাগল। ...নজরুল ‘ভাঙার গান’ লিখেছিল ১৯২১ সালের ডিসেম্বর মাসের কোনো এক তারিখে। ‘ভাঙার গান’ ‘বাঙ্গালার কথা’য় ছাপা হয়েছিল। গ্রন্থাকারে প্রকাশের পূর্বে কবিতাগুলি আলাদা আলাদা করে প্রকাশিত হয়েছিল। নজরুল ‘ভাঙার গান’ ১৯২১ সালের ডিসেম্বরে লিখেছিলন যা ‘বাঙ্গালার কথা’য় ছাপা হয়েছিল। "আশু-প্রয়াণ-গীতি" ১৩৩১ বঙ্গাব্দের আষাঢ়ে বঙ্গবাণীতে ছাপা হয়। "দুঃশাসনের রক্তপান" ১৩২৯ বঙ্গাব্দের ১০ কার্তিক ধূমকেতুতে "দুঃশাসনের রক্ত" নামে ছাপা হয়। "শহিদী ঈদ" সাপ্তাহিক মোহাম্মদীতে ছাপা হয়। "বাজেয়াপ্ত নজরুল"। প্রথম আলো। ২৫ মে ২০১৯। ৬ ফেব্রুয়ারি ২০২১ তারিখে মূল থেকে আর্কাইভ করা। সংগ্রহের তারিখ ৩০ জানুয়ারি ২০২১।  "নজরুলের 'ভাঙার গান'"। banglanews24.com। ২৫ মে ২০১৩। ২১ জানুয়ারি ২০২১ তারিখে মূল থেকে আর্কাইভ করা। সংগ্রহের তারিখ ১৫ জানুয়ারি ২০২১।
বিপ

বিপ বা বিআইপি (ইংরেজি: BiP) হচ্ছে তুর্কসেলের মালিকানাধীন বিনামূল্যের তাৎক্ষণিক মেসেজিং অ্যাপ্লিকেশন বা সফটওয়্যার। এর মাধ্যমে ব্যবহারকারীরা পাঠ্য বার্তা, ভয়েস বার্তা প্রেরণ এবং ভিডিও কল করতে পারে। এটি অ্যাপ স্টোর, গুগল প্লে এবং হুয়াওয়ে অ্যাপ গ্যালারী থেকে ডাউনলোড করা যায়। বিপ ২০১৩ সালে চালু হয়েছিল। বিপ একটি সুরক্ষিত এবং বিনামূল্যে যোগাযোগের প্ল্যাটফর্ম। বিপ ভিডিও, অডিও কল এবং ছবি শেয়ার করার সুযোগ দেয়। এছাড়া অবস্থানও শেয়ার করা যায়। বিপে বার্তাগুলো ১০৬ টি ভাষায় তাৎক্ষণিক অনুবাদ করার সুবিধা এবং আর্থিক বিনিময় হার অন্তর্ভুক্ত রয়েছে। বিপ তুর্কসেলের দ্বারা বিকশিত হয়েছে। বিপের বিশ্বব্যাপী ৫৩ মিলিয়নেরও বেশি  ব্যবহারকারী আছে। রাষ্ট্রপতি এরদোয়ানের মিডিয়া অফিস এবং তুরস্কের প্রতিরক্ষা মন্ত্রণালয় ঘোষণা করেছে যে তারা হোয়াটসঅ্যাপ থেকে টেলিগ্রাম ও বিপে চলে এসেছে। "Turkey's top institutions switch from Whatsapp to BiP"। Turkey's top institutions switch from Whatsapp to BiP (ইংরেজি ভাষায়)। সংগ্রহের তারিখ ২০২১-০১-১৩।  "BiP – Messaging, Voice and Video Calling - Apps on Google Play"। play.google.com (ইংরেজি ভাষায়)। সংগ্রহের তারিখ ২০২১-০১-১৩।  "WhatsApp Dropped by Erdogan After Facebook Privacy Changes"। Bloomberg.com (ইংরেজি ভাষায়)। ২০২১-০১-১০। সংগ্রহের তারিখ ২০২১-০১-১৩।  "Turkcell Launches Voice and Video Calls on Its IP-Based Communication Application BiP"। www.businesswire.com (ইংরেজি ভাষায়)। ২০১৫-১১-২৭। সংগ্রহের তারিখ ২০২১-০১-১৩।  "Turkey's top officials, institutions switch switch from Whatsapp to BiP"। arynews.tv। সংগ্রহের তারিখ ২০২১-০১-১৩।  "Turkey's top officials, institutions switch switch from Whatsapp to BiP"। ARY NEWS (ইংরেজি ভাষায়)। ২০২১-০১-১২। সংগ্রহের তারিখ ২০২১-০১-১৩।  "Turkey: Local messaging apps boom after WhatsApp update"। aa.com.tr। ২০২১-০১-১৩ তারিখে মূল থেকে আর্কাইভ করা। সংগ্রহের তারিখ ২০২১-০১-১৩।
জাতিসংঘ নিরাপত্তা পরিষদের রেজোলিউশন ৬৬০

জাতিসংঘের নিরাপত্তা পরিষদের রেজোলিউশন ৬৬০, যা ১৯৯০ সালের ২ আগস্ট গৃহীত হয়, ইরাক দ্বারা কুয়েত আক্রমণের সতর্কতা উল্লেখ করার পর কাউন্সিল এই আগ্রাসনের নিন্দা জানায়, এবং ১৯৯০ সালের ১ আগস্ট এ ইরাককে অবিলম্বে এবং নিঃশর্তভাবে ভুমি প্রত্যাহারের দাবি জানায়। ইয়েমেন মতপার্থক্য সমাধানের জন্য ইরাক এবং কুয়েতকে অবিলম্বে আলোচনায় বসার আহ্বান জানিয়েছিল। এবং আরব লীগের প্রচেষ্টায় দুই দেশ আলোচনায় বসে। কিন্তু সৌদি আরবের জেদ্দায় উভয়পক্ষের মধ্যে আলোচনা ভেঙে যায়। বর্তমান প্রস্তাব মেনে চলা নিশ্চিত করতে কাউন্সিল আবার বৈঠক করার সিদ্ধান্ত নেয়। এই প্রস্তাব ১৪ ভোটে গৃহীত হয়েছে, অন্যদিকে ইয়েমেন ভোটে অংশগ্রহণ করেনি। ১৯৯০ সালে সংঘর্ষের বিষয়ে পাস করা বারোটি রেজুলেশনের মধ্যে এটিই প্রথম। ইরাকের বৈদেশিক সম্পর্ক উপসাগরীয় যুদ্ধের কুয়েত আক্রমণ ইরাক-কুয়েত সম্পর্ক জাতিসংঘের নিরাপত্তা পরিষদের রেজোলিউশন ৬০১ থেকে ৭০০ (১৯৮৭-১৯৯১) জাতিসংঘ: রাজনৈতিক বিষয়ক বিভাগ (১৯৮৯)। নিরাপত্তা পরিষদের অনুশীলনের প্রতিফলন: সম্পূরক ১৯৮৯-১৯৯২। জাতিসংঘ পাবলিকেশন্স। পৃষ্ঠা ৫৭০। আইএসবিএন 978-92-1-137030-0।  "আগস্ট ১৯৯০ - উপসাগরীয় অঞ্চলে আগস্টের ঘটনার ক্রোনোলজি"। ১৯৯০: ৩৭৬৩৪।  উইকিসংকলনে জাতিসংঘ নিরাপত্তা পরিষদের রেজোলিউশন ৬৬০ সম্পর্কিত কর্ম দেখুন। Undocs.org এ রেজোলিউশনের পাঠ্য
দুদিপতসার হ্রদ

দুদিপতসার হ্রদ (উর্দু: دودی پت سر جھیل‎‎),এটি দুদিপত হ্রদ নামেও পরিচিত, লুলুসার-দুদিপতসার জাতীয় উদ্যানের তুষার আবৃত শৃঙ্গ দ্বারা ঘেরা একটি হ্রদ। হ্রদটি উত্তর পাকিস্তানের খাইবার পাখতুনখোয়া প্রদেশের মনসেহরা জেলার কাঘান উপত্যকার উত্তর প্রান্তে অবস্থিত। "Dudipatsar Lake, Naran"। Virtual Tourist। ২১ অক্টোবর ২০০৫। ২৫ ডিসেম্বর ২০১৮ তারিখে মূল থেকে আর্কাইভ করা। সংগ্রহের তারিখ ৯ জানুয়ারি ২০০৯।  উইকিমিডিয়া কমন্সে দুদিপতসার হ্রদ সংক্রান্ত মিডিয়া রয়েছে।